Nye+og+gamle+bøker+på+biblioteket

Bli med på en reise tilbake til de dramatiske timene når Norge invaderes av en fiendtlig makt og vanlige menneskers liv endres for alltid. Karl er 3. kanonér på det nye, flotte krigsskipet Blücher. Mannskapet er beordret ut på øvelse, men da det plutselig lastes hundrevis av tungt bevæpnede infanterister og skarp ammunisjon, skjønner alle at dette neppe er noen vanlig tur. Hele mannskapet får utdelt en liten brosjyre om landet Norge og nordmennene. Karl forstår at han skal være med på noe helt spesielt. Men han har også tanker om sin egen fremtid. Han drømmer at han er på en seilbåt, med en jente han ikke kjenner. Den 9. april fyller han 19. år. Det kommer nok til å bli en bursdagsfeiring utenom det vanlige
 * MENS BLÜCHER SANK** **av Axel Hellstenius**

Denne boka må du lese, sier Eileen i bloggen [|"Den fantastiske boka"] Klikk deg inn og les hva hun synes.
 * DBY av Taran L. Bjørnstad**

Se om du er enig med anmelderen i VG, som gav boka terningkast 5. ”Annette Münchs debut er rett og slett en strålende ungdomsbok, hun får tak i noe som er vanskelig, den voldsomme aggresjonen som ligger latent i mange tenåringssinn.(...) Münch gir alt troverdighet. Språket, reaksjonsmønstrene, sinnet og spontaniteten, den utrolige evnen kompisgjengen har til å havne trøbbel, alt dette virker ekte. Det er ikke effekter, det er slik det er.” Terningkast 5 MORTEN ABRAHAMSEN, VG"
 * KAOSKRIGEREN av Anette Münch​**

I MORGEN; DA KRIGEN KOM av John Marsden Dette er den første i en serie på hele sju bøker om en gruppe ungdommer fra Australia som opplever at landet deres blir invadert og er i krig. De tre første bøkene er foreløpig oversatt og finnes på biblioteket. [hva Julie skriver om boka i sin bokblogg|Les hva Julie skriver om boka i sin bokblogg]

Stanley Yelnats har en usedvanlig evne til å være på feil sted til feil tid. Siden bestefaren hans stjal en gris av en enbeint sigøyner har det hvilt en forbannelse over familien hans. En dag rammer forbannelsen Stanley når han blir beskylt for å ha stjålet et par joggesko. Stanley kan velge om han vil sone straffen i fengsel eller på Green Lake leiren. Ettersom Stanley kommer fra en fattig familie har han aldri vært på sommerleir før. Derfor bestemmer han seg for å dra til Green Lake. Oppholdet på Green Lake blir imidlertid et mareritt da det viser seg at Green Lake er en ørken og at barna der tvinges til å grave store hull i bakken hver dag. Bestyreren i leiren sier at det er karakterbyggende å grave hull, men Stanley får fort mistanker om at det ligger noe annet bak. Da han en dag finner en mystisk gjenstand blir han overbevist om at de ikke bare graver for hullenes skyld, men at de faktisk leter etter noe bestemt. Det skal også vise seg at det er en sammenheng mellom all gravingen og den mystiske forbannelsen etter bestefaren.
 * HULL av Louis Sachar**

Har du lest Philip Pullmans trilogi: **"Den mørke materien"**? Dette er spennede fantasybøker, og bind 1, **Det gyldne kompasset** er blitt film og kommer på kino i begynnelsen av desember. Anbefales.

Biblioteket har: **"Game over"**.Fra baksida av boka:"Vil du lese en film, les Game over"
 * "Sommeren med Isabel**" og **"For slem til å være snill**" er begge bøker om vennskap i forandring.

Du kan låne Knut Nærums siste bok **"Monster"** på biblioteket. Fra baksiden: //**Du tilhører en truet art. Året er 2013. Siv Jensen er statsminister, og den arktiske isen er borte. Isbjørnen vandrer sørover, og en utagerende hotellkonge oppretter enorme reservater for å la den leve på det norske fastlandet. Med katastrofale følger.**// Vi har også Erlend Loes bok : **"Muleum"** De som likte Da Vinci-koden kan prøve **"Paktens voktere"** av Tom Egeland.

Har du lyst å lese ei morsom bok om å vokse opp på 80-tallet? Da er Selma Lønning Aarøs bok "**En rekke avbrutte forsøk"** midt i blinken. Selma forteller om sin oppvekst på Stord, men lar mor lese manuskriptet. Det viser seg at hukommelse og opplevelse av ting er høyst individuelt...